Wittenskiplik buro

In wittenskiplik buro is in mei in Nederlânske politike partij ferbûne tinktank.

At in lanlike politike partij yn de Twadde Keamer of Earste Keamer fertsjintwurdige is, krijt sy subsydzje spesjaal foar in wittenskiplik buro. De hichte fan dy subsydzje hinget fan it tal Twadde Keamerleden fan de partij ôf. Sa'n wittenskiplik buro moat wol in ûnôfhinklike stifting wêze. Wittenskiplike buro's bestean fan 1945 ôf.

In wittenskiplik buro is een tinktank, dêr't de partij nije ideeën helje kin. It buro bringt meast in blêd út dêr't it ynterne debat yn hâlden wurdt, analyses makke wurde of útstellen foar konkrete problemen dien wurde en spylje faak in rol by it meitsejn fan nije ferkiezingsprogramma's of begjinselprogramma's.

Wittenskiplike buro's binne ek kweekfivers foar polityk talint. Jan Peter Balkenende arbeide foar it wittenskiplike buro fan it CDA. Joop den Uyl wie direkteur fan it buro fan de PvdA. Femke Halsema en Ayaan Hirsi Ali hawwe wurke foar it wittenskiplik buro fan de PvdA. André Rouvoet foar dy fan de RPF. Arjan Vliegenthart is Earste Keamerlid foar de SP en direkteur fan it wittenskiplik buro. Jozias van Aartsen wie direkteur fan de Teldersstichting, it wittenskiplik buro fan de VVD.

Yn Belgje is de stúdzjetsjinst fan in partij te fergelykjen mei in Wittenskiplik buro.

 List fan wittenskiplike buro's 
 Namme  Memmepartij  Direkteur  Blêd  Mr. G. Groen van Prinsterer Stichting  KristenUny  Gert-Jan Segers   Denkwijzer Guido de Brès-Stichting  SGP  J.A. Schippers   Zicht Hans van Mierlo Stichting  D66  Frank van Mil  Idee Teldersstichting  VVD  Patrick van Schie  Liberaal Reveil Wittenskiplik Buro GroenLinks  GrienLinks  Dick Pels  De Helling Wittenskiplik Buro fan de SP  SP  Arjan Vliegenthart  Spanning Wittenskiplik Ynstitút foar it CDA  CDA  Raymond Gradus  Christen Democratische Verkenningen Wiardi Beckman Stichting  PvdA  Monika Sie Dhian Ho  Socialisme en Democratie Nicolaas G. Pierson Foundation  Partij foar de Dieren  Karen Soeters 

Kategory:Partijorganisaasje